b"\n_START_ARTICLE_\nTour Down Under\n_START_SECTION_\nHist\xc3\xb2ria de la cursa\n_START_PARAGRAPH_\nCreat el 1999, el Tour Down Under es disputa durant la segona meitat del mes de gener, cosa que permet participar-hi a molts equips europeus, que busquen una bona posada a punt de cara a la temporada europea que comen\xc3\xa7a un mes m\xc3\xa9s tard. Pels ciclistes australians \xc3\xa9s una bona ocasi\xc3\xb3 per a c\xc3\xb3rrer al seu pa\xc3\xads. Simon Gerrans, amb tres, ostenta el r\xc3\xa8cord de vict\xc3\xb2ries en aquesta carrera._NEWLINE_Entre el 2005 i el 2007 el Tour Down Under va formar part de l'UCI Oceania Tour en la categoria 2.HC. El 2008 el Tour Down Under es va convertir en la primera carrera UCI ProTour situada fora del continent europeu."